**-1-**

Αγαπητοί προσκεκλημένοι, συναγωνίστριες και συναγωνιστές.

Μέσα απο μια αγωνιστική πορεία 3 χρόνων φτάσαμε στην σημερινή προσυνεδριακή μας σύσκεψη η οποία μας γεμίζει με αισιοδοξία για το μέλλον..  
  
Μια πορεία η οποία σημαδεύτηκε απο δυο πολέμους στήν γειτονιά μας με τεράστιους κινδύνους μιας γενικότερης ανάφλεξης στην περιοχή.

Μία πορεία που το αντιπολεμικό ,αντιιμπεριαλιστικό κίνημα με μπροστάρη την ΕΕΔΥΕ μέσα από μια σειρά πολύμορφες εκδηλώσεις για την υπεράσπιση της Ειρήνης σήκωσε το αναστημάτου του και κατήγγειλε τις ιμπεριαλιστικές επεμβάσεις σε όλη την γη .

Με την συμμετοχή μας σαν επιτροπή Ειρήνης στις αντιπολεμικές διαδηλώσεις καταδικάσαμε τους υπαίτιους αυτής της κατάστασης που δεν είναι άλλοι από τους ιμπεριαλιστές.

Οι σημερινές εργασίες θέλουμε να αποτελέσουν μια δυναμική διαδικασία που θα μας εξοπλίσει με δύναμη και αισιοδοξία ώστε με μεγαλύτερη αποφασιστικότητα να ανταποκριθούμε στις ανάγκες του αντιιμπεριαλιστικού κινήματος για τα επόμενα χρόνια.  
Μια αισιοδοξία που πηγάζει κυρία από την δράση των προηγούμενων χρόνων .

Αγαπητές συναγωνίστριες και συναγωνιστές ,αγαπητές φίλες και φίλοι  
  
Όλα αυτά τα χρόνια η ανθρωπότητα γνωρίζει τους πιο καταστρεπτικούς πολέμους και συγκρούσεις σε όλο τον κόσμο όπως: στο Ιρακ, στην Συρία ,στην Γιουγκοσλαβία ,στην Παλαιστίνη από το κράτος δολοφόνο το Ισραήλ και τους Νατοϊκούς συμμάχους του, συγκρούσεις σε όλες της Ηπείρους και τώρα έναν από τους πιο καταστρεπτικούς πολέμους  ανάμεσα στην Ρωσία και την Ουκρανία με την επίθεση της πρώτης σε βάρος της δεύτερης.

**-2-**  
Ένας πόλεμος ανάμεσα σε λαούς που έζησαν και δημιούργησαν μαζί θαύματα για την ευημερία τους με τεράστια θετική επίδραση ανάμεσα στους εργαζόμενους και τους λαούς όλου του κόσμου.  
  
Για τον σφαγιασμό του Παλαιστινιακού λαού οι φωνές μας ενώνονται με όλες τις φωνές στην χώρα μας και τον κόσμο των φιλειρηνικών λαών που **απαιτούν να σταματήσει ο πόλεμος με την δημιουργία Παλαιστινιακού κράτους στα σύνορα του 1967 με πρωτεύουσα την ανατολική Ιερουσαλήμ**.  
  
Ιδιαίτερα απαιτούμε από την κυβέρνηση να εφαρμόσει τώρα την ομόφωνη απόφαση της Ελληνικής Βουλής για αυτό το σκοπό.

**Με κάθε τρόπο εκφράσαμε την έμπρακτη αλληλεγγύη μας, σταθήκαμε στην σωστή πλευρά της ιστορίας, απέναντι στο έγκλημα**.

Συναγωνίστριες και Συναγωνιστές

Από την προηγούμενη προσυνεδριακή μας σύσκεψη πριν 3 χρόνια εκτιμώντας σωστά τις εξελίξεις και με βάση τις κατευθύνσεις της ΕΕΔΥΕ θέσαμε στις δυνάμεις μας σαν βασικό στόχο την ανάπτυξη του αντιπολεμικού κινήματος στην περιοχή μας

**Να δυναμώσουμε την γραμμή πάλης ενάντια στον ιμπεριαλισμό**.  
  
**Να διαμορφώσουμε ένα αγωνιστικό αντιιμπεριαλιστικό  μέτωπο δράσης που θα απαντάει έγκαιρα στις εξελίξεις που διαμορφώνονται μέσα από διάφορες εκδηλώσεις.**

Σε συνεργασία με άλλους μαζικούς φορείς συνδιοργανώσαμε εκδήλωση συμπαράστασης στον Παλαιστινιακό λαό στο ΕΠΑΛ με την συμμετοχή πάνω από  500 άτομα γονείς, εκπαιδευτικούς, γείτονες μας και φίλους μας που προβληματίζονται για όσα συμβαίνουν γύρω μας .  
  
Να ευχαριστήσουμε στο σημείο αυτό όλους τους φορείς που συμμετείχαν στην επιτυχία αυτής της εκδήλωσης.

**-3-**

Να ευχαριστήσουμε ιδιαίτερα τους εκπαιδευτικούς μας που δούλεψαν με τα παιδιά και παρουσίασαν τις ζωγραφιές και τα τραγούδια για την ειρήνη   
  
Με την δράση μας αυτή ανοίξαμε με επιτυχία  τις πόρτες των σχολείων. Ιδιαίτερα των δημοτικών και των γυμνασίων .  
  
Είμαστε δίπλα τους στον αγώνα των εκπαιδευτικών για  αξιοπρεπείς όρους διαβίωσης, ενάντια στους μισθούς εξαθλίωσης και στην ακρίβεια,στον αγώνα να ζουν αξιοπρεπώς από τον μισθό τους,  να έχουν Συλλογική Σύμβαση Εργασίας που να κατοχυρώνει κρίσιμα εργασιακά τους δικαιώματα.

Στόν αγώνα τους να μη χτυπηθεί το δικαίωμα στην απεργία .

Ανταποκρινόμενοι στις ανάγκες του αντιπολεμικού ντιιμπεριαλιστικού Ιινήματος διοργανώσαμε δύο πικετοφορίες στην Αγίου Ιωαννου καταγγέλοντας τους ιμπεριαλιστικούς πολέμους στην Ουκρανία και την Μέση Ανατολή

Για τους ίδιουςλόγους συνδιοργανώσαμε επίσης με τον σύλλογο Κοντοπευκου εκδήλωση συζήτηση για τις πολεμικές εξελίξεις στην περιοχή μας με ομιλητή τον Γιάννη τον Αγγέλου Συνταγματαρχη εν αποστρατεία.

Με τον δημοκρατικό γυναικείο σύλλογο συνδιοργανώσαμε εκδήλωση με το ίδιο περιεχόμενο στην πλατεία της Αγίας Παρασκευής καθώς και ιστορικό  περίπατο στο κέντρο της Αθήνας απο τα κρατητήρια της οδου Μέρλιν μέχρι το κολαστήριο της Γκεστάπο στην οδο Κοραή.

Θέλουμε να επισημάνουμε στο σημείο αυτο την συνεργασία μας με την κινηματογραφικη λεσχη η οποια εκφράστηκε με την προβολή παλαιστινιακής ταινίας με θέμα την πρώτη ιντιφάντια την εξέγερση των Παλαιστινίων ενάντια στην κατοχή της Δυτικής οχθης και της Γάζας απο το κράτος δολοφόνο του Ισραηλ τον Δεκέμβριο του 1987 μέχρι το συνέδριο της Μαδρίτης το 1991 με την υπογραφή των συμφωνιών του Οσλο.

**-4-**

Τέλος συμμετέχουμε στο συντονιστικό των μαζικών φορέων για την προστασία του Υμηττού, του πράσινου και του περιβάλλοντος γιατί οι περιβαντολογικές επιπτώσεις από τους πολέμους είναι τεράστιες .

**Η καταστροφή της φύσης σε περίοδο πολέμου είναι τεράστια, και αυτό θα έχει μακροχρόνιες επιπτώσεις στη ζωή των ανθρώπων και των οικοσυστημάτων στις πληγείσες περιοχές.**

**Σε 57 δις δολάρια υπολογίζεται το περιβαλλοντικό κόστος του πολέμουστην Ουκρανία. Ένας τοξικός κύκλος μέσω της τροφικής αλυσίδας με τελικό αποδέκτη τον άνθρωπο και τα ζώα.**  
Φίλες και φίλοι Συναγωνιστές και συναγωνίστριες.  
  
Είναι μακρύς και δύσκολος ο δρόμος της ειρήνης. Το κίνημα ειρήνης ακολουθεί στο διάβα του την πορεία της χώρας και ταυτόχρονα της ανοίγει ορίζοντες για το μέλλον.   
  
Η πορεία αυτού του κινήματος είναι συνυφασμένη, με την ύπαρξη και δράση της Ελληνικής Επιτροπής για τη Διεθνή Ύφεση και Ειρήνη.  
  
Στηρίχτηκε στις πολύχρονες και πλούσιες φιλειρηνικές παραδόσεις του ελληνικού λαού. Αγώνες για εθνική ανεξαρτησία, αγώνες ενάντια στον φασισμό  και στον πόλεμο.  
  
Σε αυτό το έδαφος γεννήθηκε και ανδρώθηκε το ελληνικό φιλειρηνικό κίνημα.  
  
Τότε που στην Ελλάδα όλα "τα σκίαζε η φοβέρα" του εμφυλιοπολεμικού κράτους και της αμερικανοκρατίας, μπήκαν τα θεμέλια αυτού του κινήματος, που ο Νίκος Νικηφορίδης τα έβαψε με το αίμα του στις 5 Μάρτη το 1951.  
  
Είμαστε περήφανοι που συνεχίζουμε την παρακαταθήκη που μας άφησε και βαδίζουμε στον δρόμο που χάραξε ο Γρηγόρης Λαμπράκης.

**-5-**

Ήταν το δικό του αίμα που ξύπνησε τις συνειδήσεις. Χιλιάδες άνθρωποι εδώ και χρόνια βαδίζουν στα βήματά του.

Σήμερα η αντιπαράθεση μεταξύ των καπιταλιστικών κρατών και των ιμπεριαλιστικών τους ενώσεων εκφράζεται με διάφορους τρόπους σε κάθε γωνιά του πλανήτη, αλλά το αντικείμενό της είναι πάντα το ίδιο:   
  
**Η μοιρασιά και η λεία στις πλουτοπαραγωγικές πηγές, οι σφαίρες επιρροής, οι αγορές, οι δρόμοι μεταφοράς Ενέργειας και εμπορευμάτων και ο έλεγχός τους.**   
  
Και όταν τα διπλωματικά μέσα έχουν εξαντληθεί, έναν τρόπο ξέρουν οι καπιταλιστές για να λύνουν αυτές τις διαφορές τους, τον πόλεμο...  
  
Η «μεγάλη εικόνα» είναι ότι σήμερα οξύνεται η αντιπαράθεση ΗΠΑ - Κίνας για

την πρωτοκαθεδρία στη διεθνή ιμπεριαλιστική πυραμίδα. Και τέτοιες ανακατατάξεις ποτέ δεν ολοκληρώθηκαν αναίμακτα...

Σήμερα με πάνω από 50 ενεργά πολεμικά μέτωπα πιβεβαιώνεται  ότι οι ιμπεριαλιστικές επιδιώξεις εξακολουθούν να έχουν για θύματα τους λαούς...  
  
Την ίδια ώρα, οι πολεμικές δαπάνες παγκόσμια έχουν φτάσει σε ύψη πρωτοφανή...  
  
Η ΕΕ έχει περάσει και επίσημα σε κατάσταση «πολεμικής οικονομίας». Επενδύσεις εκατοντάδων δις. Ευρώ δαπανώνται στην πολεμική προετοιμασία

.

Η ενίσχυση της πολεμικής βιομηχανίας κινητοποιεί συσσωρευμένα κεφάλαια και φέρνει ακόμα ποιο κοντά τον κίνδυνο ενός γενικευμένου πολέμου .

Άλλωστε, για τους καπιταλιστές ο πόλεμος είναι εκτός των άλλων και ο ίδιος ειναι μια πολύ κερδοφόρα μπίζνα.  
  
Μέσα σε αυτό το εφιαλτικό διεθνές πλαίσιο, η χώρα μας μόνο «δύναμη σταθερότητας» δεν είναι, όπως μας λένε.  
 - **6-**  
Αντίθετα, έχει μετατραπεί από τη μια άκρη έως την άλλη σε χώρο φιλοξενίας ΝΑΤΟικών βάσεων που παίζουν κρίσιμο ρόλο για να συνεχίζονται οι δύο πόλεμοι στην περιοχή μας.  
  
Κρίσιμος οπλισμός για την άμυνα των ελληνικών νησιών μεταφέρεται για να ενισχύσει τα ΝΑΤΟικά στρατεύματα στην Ουκρανία.  
   
Το ελληνικό κράτος προχωρά σε κοινές στρατιωτικές ασκήσεις με το κράτος - δολοφόνο του Ισραήλ που βάζει μπουρλότο στη Μέση Ανατολή.

Η ελληνική κυβέρνηση στέλνει φρεγάτες και προσωπικό στην Ερυθρά Θάλασσα και στον Λίβανο, στο στόμα του λύκου, καταχρεώνοντας μάλιστα τον ελληνικό λαό, για τις ανάγκες του οποίου «δεν υπάρχουν λεφτό δέντρα».

Δεν περνάει μέρα που η χώρα μας να μη γράφει μια νέα σελίδα στο ημερολόγιο της εμπλοκής της στο ιμπεριαλιστικό μακελειό ποινικοποιώντας τη δράση των φαντάρων, που καταγγέλλουν ότι οι Ένοπλες Δυνάμεις επιχειρούν όπου Γης, σε αποστολές που καμιά σχέση δεν έχουν με την άμυνα και τα λαϊκά συμφέροντα!   
  
Επιβεβαιώνεται για άλλη μια φορά ότι οι λαοί πληρώνουν τον πόλεμο χρηματοδοτώντας τους εξοπλισμούς από την τσέπη τους αλλά και με την ζωή τους για τα συμφέροντα της αστικής τάξης.   
  
**-Απέναντι σε αυτή την εξαιρετικά επικίνδυνη κατάσταση μια επιλογή έχουμε.**

**-Tην ισχυροποίηση του αντιπολεμικού-αντιιμπεριαλιστικού κινήματος.**

-.**Να εκφρασουμε την αλληλεγγύη μας στον λαό της Παλαιστίνης που παλεύει για το αυτονόητο δικαίωμα να ζήσει στη δική του πατρίδα την οποία του στερούν.**

**-Να εκφρασουμε την αλληλεγγύη μας  στους  φαντάρους που αντιτίθενται στην εμπλοκή .Οι φαντάροι είναι του λαού παιδιά και θα τους υπερασπιστεί ο ίδιος ο λαός!  
 -7-**Βιώνουμε συναγωνίστριες και συναγωνιστές μια δύσκολη χρονική συγκυρία, με νέα βάρη και κινδύνους για τον ελληνικό λαό, που εντείνονται λόγω των συμφωνιών και δεσμεύσεων που αναλαμβάνουν διαχρονικά οι ελληνικές κυβερνήσεις, καθώς και η σημερινή, σε ΝΑΤΟ - Ευρωπαϊκή Ένωση.

Έχουμε μπροστά μας δύσκολο έργο αλλά έχουμε και την πείρα τώρα από την ανάπτυξη της αντιιμπεριαλιστικής πάλης.  
  
Είμαστε ποιο ώριμοι ποιο αποφασιστικοί. Έχουμε το θάρρος μέσα σε αυτές τις συνθήκες να δηλώνουμε παντού ότι η εμπλοκή της χώρας μας στους πολέμους την κάνει στόχο αντιποίνων.

Ιδιαίτερα εμείς εδώ στην Αγία Παρασκευη έχουμε και ενα ιδιαιτερο λόγο με την δράση μας να ενημερώσουμε τον κόσμο τι σημαίνει να έχουμε μέσα στις αυλές μας μία νατοική βάση .

**Τήν ΣΔΑΜ την στρατιωτική διοίκηση της ανατολικής Μεσογείου**

Επιβάλετε να ανοίξουμε την συζήτηση για την κλιμάκωση του αγώνα για το ξήλωμα των αμερικανοΝΑΤΟικών βάσεων, την επιστροφή της Φρεγάτας του πολεμικού ναυτικού από τον πόλεμο στην Ερυθρά Θάλασσα και των ελληνικών ενόπλων δυνάμεων από ιμπεριαλιστικές αποστολές στο εξωτερικό.

Σε αυτό το σύνθετο τοπίο, η Επιτροπή Ειρήνης Αγίας Παρασκευής με δράσεις και πρωτοβουλίες θα επιδιώξει να έχει και τη δική της συμβολή, στην ευαισθητοποίηση και ανάπτυξη του προβληματισμού σχετικά με τις αιτίες που δυναστεύουν την ανθρωπότητα και τη ζωή μας, αλλά και τη δυνατότητα εναντίωσης στους πολέμους και σε κάθε ελληνική συμμετοχή σε αυτούς.

Θα ξανά επισκεφτούμε τα σχολεία θα μιλήσουμε με τους εκπαιδευτικούς.

-8-

Μέσα από τη γόνιμη συνεργασία με την σχολική κοινότητα θα συνεχίσουμε τις δράσεις που ενεργοποιούν τις δυνατότητες δημιουργίας των μαθητών μας, μέσα στο πλαίσιο των δραστηριοτήτων τους στα σχολεία.

Ήδη έχουμε μια επιστολή της ΕΕΔΥΕ προ στην σχολική κοινότητα για εκδηλώσεις με θέμα

**ΤΑ ΠΑΙΔΙΑ ΤΟΥ ΠΟΛΕΜΟΥ ΚΑΙ ΤΗΣ ΠΡΟΣΦΥΓΙΑΣ**.

Θέλουμε από αυτή την δράση να αναδείξουμε την αλληλεγγύη προς τα παιδιά που από την ποιο τρυφερή τους ηλικία βιώνουν την φρίκη του πολέμου και της προσφυγιάς.

Να βοηθήσουμε τους μαθητές μας να αναζητήσουν την αλήθεια

***«Η ειρήνη τους και ο πόλεμός τους μοιάζουν όπως ο άνεμος και η θύελλα!»,* γράφει ο Μπρεχτ** και εμείς δεν πρέπει να περιμένουμε το ξέσπασμα των ιμπεριαλιστικων πολέμων για να πούμε στα παιδιά μας την αλήθεια για τις αιτίες και τις επιπτώσεις τους.

Να τους πούμε οτι ο πόλεμος δεν ξεκινά σαν φυσικό φαινόμενο και δεν εμφανίστηκε ξαφνικά στην Ευρώπη!

Πολεμικές συγκρούσεις με χιλιάδες θύματα διεξάγονται τα τελευταία 30 χρόνια συνεχώς, με ευθύνη των ΗΠΑ - ΝΑΤΟ - ΕΕ και σήμερα της Ρωσίας και του Ισραήλ.

Να μιλήσουμε ανοιχτά και ιδιαίτερα στα παιδιά μας .

**Να προσπαθήσουμε με ειλικρίνεια και απλότητα να απαντήσουμε στα βασικά ερωτήματα που συνήθως απασχολούν τα παιδιά:**

**ΓΙΑΤΙ γίνεται ο πόλεμος, ΠΩΣ γίνονται οι πόλεμοι, τι ακολουθεί ΜΕΤΑ και φυσικά ΤΙ ΠΡΕΠΕΙ να κάνουμε ΕΜΕΙΣ2**.

Να τους ξεκαθαρίσουμε οτι οι πόλεμοι δεν αρχίζουν και δεν γίνονται εξαιτίας κάποιων παρανοϊκών, περίεργων και αλλοφρόνων ηγετών.

-9-

Γίνονται γιατί οι πλούσιοι κάθε χώρας, αχόρταγοι όπως είναι, ψάχνουν να αρπάξουν όσα περισσότερα μπορούν και από άλλες χώρες. Αυτός ο μεγάλος ανταγωνισμός είναι που δημιουργεί τους πολέμους, - και βέβαια την πληρώνουν οι λαοί.

Να αναδείξουμε μέσα απο αυτή τήν δραστηριότητα τη φιλία, το δίκαιο και την ηθική.

Τη συνεργασία, την συν ευθύνη, τη δύναμη του αγώνα. Την ομορφιά του κόσμου .Τα υλικά για να χτίσουμε το σπίτι της Ειρήνης για όλη  την ανθρωπότητα.

Θα συζητήσουμε πάλι με τους μαζικούς φορείς  για τους τρόπους ανάπτυξης της αντιιμπεριαλιστικής  δράσης με κατεύθυνση την μαζικοποίησης της .

Ενισχύοντας το αντιπολεμικό, αντιιμπεριαλιστικό μέτωπο δράσης να καλέσουμε τον λαό να δυναμώσει τον αγώνα για να ακυρώσει τους επικίνδυνους ιμπεριαλιστικούς σχεδιασμούς και να νικήσει το σύστημα που γεννά φτώχεια, πολέμους και προσφυγιά.  
  
**Είναι η ώρα να συγκρουστούμε ποιο αποφασιστικά ακόμα ποιο μαζικά με την στρατηγική εμπλοκής της χώρας μας στο ιμπεριαλιστικό μακελειό.**Να απαιτήσουμε να κλείσουν όλες οι ξένες βάσεις και να γυρίσουν όλοι οι Έλληνες φαντάροι από τις Νατοϊκές αποστολές.

Να ακουστεί δυνατά η φωνή μας ότι δεν έχουμε τίποτα να χωρίσουμε με τους άλλους λαούς και ότι είναι αγεφύρωτο το χάος που χωρίζει τα συμφέροντα και της ανάγκες του λαού μας από την πολιτική της αστικής τάξης και σε πόλεμο και σε ειρήνη.

|  |
| --- |
| **-10-**  **Θέλουμε να κλείσουμε τον απολογισμό μας με δύο στοίχους του μεγάλου μας ποιητή του Γιάννη του Ρίτσου για την Ειρήνη**  **Τ' όνειρο του παιδιού είναι η ειρήνη.  Τ' όνειρο της μάνας είναι η ειρήνη.  τα λόγια της αγάπης κάτω απ' τα δέντρα,  είναι η ειρήνη.    Η ειρήνη είναι τα σφιγμένα χέρια των ανθρώπων  είναι το ζεστό ψωμί στο τραπέζι του κόσμου  είναι το χαμόγελο της μάνας.  Μονάχα αυτό.  Τίποτ' άλλο δεν είναι η ειρήνη.**  **Και τ' αλέτρια που χαράζουν βαθειές αυλακιές σ' όλη τη**  **Γης ενα ονομα γραφουν ΕΙΡΗΝΗ**  **Τίποτ' άλλο. Ειρήνη.   Αδέρφια μου,μες στην ειρήνη διάπλατα ανασαίνει  όλος ο κόσμος με όλα τα όνειρά του.  Δόστε τα χέρια, αδέρφια μου,αυτό 'ναι η ειρήνη.** |